Delareyville-boer sterf in ongeluk
• Nuus • Delareyville-boer sterf in ongeluk
Trekker. Foto: ELIZABETH STANDER
'n Boer van Delareyville het 'n gesterf toe hy tussen 'n trekker en ploeg vasgedruk is, aldus die SAPS.
'n Saak van strafbare manslag word ondersoek nadat 'n 63-jarige boer van Delareyville op sy plaas gesterf het. Die boer en sy 30-jarige seun was Woensdagoggend (18 Julie 2012) in 'n skuur op die plaas Driekant besig om 'n ploeg aan 'n trekker te probeer haak. Die seun het glo gesien dat die boer gesukkel het om die ploeg aan die trekker gehaak te kry. Hy het na bewering, terwyl die trekker steeds in tru-rat en aangeskakel was, van die trekker afgeklim om sy pa te help. Luidens 'n verklaring het die trekker agteruit geloop en die boer is tussen die trekker en die ploeg vasgedruk. Op die toneel doodDie polisie sê die seun het glo onmiddellik weer op die trekker gespring om dit weg te trek. Dit was egter te laat. Die boer het op die plek inmekaar gesak en gesterf. 'n Nadoodse ondersoek sal verrig word om die oorsaak van die boer se dood te bepaal. Niemand is in verband met die voorval in hegtenis geneem nie. Die verklarings oor die voorval sal aan die Direkteur vir Openbare Vervolging voorgelê word.
2012/07/19 04:31:17 PM
Boere is sekerlik aan die meeste ongelukke op plase blootgestel as gevolg van die uiteenlopende take wat hulle moet verrig. Trekkers wat kan omval en baie ander plaasmasjinerie wat op een of ander wyse jou kan beseer. Praat nie eens van 'n moeilike bul of perd nie. Bowenal lyk boerdery altyd 'n aangename tipe werk te wees maar is daar maar ook 'spinnekoppe in die lang gras'. My opregte simpatie aan die familie. Tersia
2012/07/20 11:53:15 AM
My innige simpatie met die familie van die plaasboer wat gesterf het. My Pappie het in 1978 toe Pappie 61jr oud was onder 'n trekker beland.Liewe Jesus het hom vir ons gespaar en hy is Junie 2011 in die rype ouderdom van 94jr oorlede. Mag God julle in die donker hartseer dae in Sy arms styf vashou en vertroos. Bruce Andrew
2012/07/20 02:43:33 PM
Hoe is dit moontlik dat sewe mense hou van hierdie storie - per jou facebook ikon? As dit rerig so is, dan is ons land baie sieker as wat ons dink. My simpatie vir die familie en veral vir die man se seun.